നാട്ടുകാര്ക്ക് ടോള് സൗജന്യമാക്കി മന്ത്രി കാരോട്കഴകൂട്ടം മേഘലയിലെ സമരം പില്വലിച്ചു ടോള് പിരിവ് കേന്ദ്രത്തിന് 11 കിലോമീറ്റര് ചുറ്റളവില് താമസിക്കുന്നവര്ക്കാണ് ഇളവ് അനുവദിക്കുമെന്ന് മന്ത്രി ചൂണ്ടിക്കാട്ടി. തിരുവനന്തപുരം: ടോള് പിരിവിനെ തുടര്ന്ന് കാരോട്കഴകൂട്ടം മേഘലയില് നടന്ന സമരം പിന്വലിച്ചതായി നാട്ടുകാര് അറിയിച്ചു. ടോള് പിരിവ് നാട്ടുകാര്ക്ക് സൗജന്യമാക്കുമെന്ന് മന്ത്രി വി ശിവന്കുട്ടിയുടെ പ്രസ്താവനയ്ക്കൊടുവിലാണ് സമരം നിര്ത്താന് നാട്ടുകാര് തയ്യാറായത്. ടോള് പിരിവ് കേന്ദ്രത്തിന് 11 കിലോമീറ്റര് ചുറ്റളവില് താമസിക്കുന്നവര്ക്കാണ് ഇളവ് അനുവദിക്കുമെന്ന് മന്ത്രി ചൂണ്ടിക്കാട്ടി. കോവളം മുതല് കാരോട് വരെയുള്ള 21 കിലോമീറ്റര് റോഡ് നിര്മാണം പകുതിപോലും പൂര്ത്തിയാക്കിയിട്ടില്ലാത്ത സാഹചര്യത്തിലാണ് ടോള് പിരിവ് ആരംഭിച്ചത്. ഇതിനെതിരെയാണ് നാട്ടുകാര് ശക്തമായ എതിര്പ്പുമായി രംഗത്ത് വന്നത്. ടോള് പിരിവില് ഇളവ് നല്കിയെങ്കിലും ടോള് പ്ലാസയ്ക്ക് സമീപം താമസിക്കുന്നവരുടെ ആശങ്കകള് ഇനിയും പരിഹരിച്ചിട്ടില്ല. നിത്യവും യാത്രചെയ്യുന്ന പ്രദേശത്തുള്ളവര്ക്ക് മറ്റ് സൗകര്യങ്ങളും ഏര്പ്പാടാക്കിയിട്ടില്ലെന്നതും വിഷയമായി നിലനില്ക്കുകയാണ്.